

**Мүгедектер қатарындағы кемтар балаларды үйде оқытуға жұмсаған шығындарды өндіру туралы**

***Күшін жойған***

Қызылорда облысы Жалағаш аудандық мәслихатының 2014 жылғы 06 маусымдағы № 33-4 шешімі. Қызылорда облысының Әділет департаментінде 2014 жылғы 27 маусымда № 4711 болып тіркелді. Күші жойылды - Қызылорда облысы Жалағаш аудандық мәслихатының 2015 жылғы 23 қыркүйектегі № 46-4 шешімімен.

      Ескерту. Күші жойылды - Қызылорда облысы Жалағаш аудандық мәслихатының 23.09.2015 № 46-4 шешімімен (алғашқы ресми жарияланған күнінен бастап қолданысқа енгізіледі).

      “Қазақстан Республикасындағы жергілікті мемлекеттік басқару және өзін-өзі басқару туралы” Қазақстан Республикасының 2001 жылғы 23 қаңтардағы Заңының 6-бабының 1-тармағының 15) тармақшасына және “Кемтар балаларды әлеуметтік және медициналық-педагогикалық түзеу арқылы қолдау туралы” Қазақстан Республикасының 2002 жылғы 11 шілдедегі Заңының 16-бабына сәйкес Жалағаш аудандық мәслихаты **ШЕШІМ ҚАБЫЛДАДЫ:**

      1. Мүгедектер қатарындағы кемтар балалардың (бұдан әрі - кемтар балалар) ата-аналарының және өзге де заңды өкілдерiнiң (бұдан әрі - алушы) кемтар балаларды жеке оқыту жоспары бойынша үйде оқытуға жұмсаған шығындары (бұдан әрі - оқытуға жұмсаған шығындарын өндіріп беру) 9 айлық есептік көрсеткіш мөлшерінде өндіріліп берілсін.

      2. Келесі тәртіп айқындалсын:

      1) оқытуға жұмсаған шығындарды өндіріп беруді “Жалағаш аудандық жұмыспен қамту, әлеуметтік бағдармалар және азаматтық хал актілерін тіркеу бөлімі” коммуналдық мемлекеттік мекемесі жүзеге асырады;

      2) оқытуға жұмсаған шығындарын өндіріп алу үшін алушы мынадай құжаттарды ұсынады:

      өтініш;

      алушының жеке басын куәландыратын құжат;

      кемтар балалар үшін – баланың туу туралы куәлігі;

      тұрғылықты тұрақты жері бойынша тіркелгенін растайтын құжат;

      психологиялық-медициналық-педагогикалық консультацияның қорытындысы;

      мүгедектігі туралы анықтама;

      мүгедекті оңалтудың жеке бағдарламасының картасынан үзінді;

      банкта шоттың бар болуы туралы құжат;

      3) cалыстырып тексеру үшін құжаттардың түпнұсқалары және көшірмелері ұсынылады, содан кейін құжаттардың түпнұсқалары алушыға қайтарылады;

      4) Оқытуға жұмсаған шығындарды өндіру үйде оқытылатын кемтар балалардың ата-аналарына және өзге де заңды өкілдеріне тиісті білім беру кезеңіне тоқсан сайын аудан бюджеті қаражаты есебінен жүзеге асырылады.

      Ескерту. 2-тармаққа өзгерістер енгізілді - Қызылорда облысы Жалағаш аудандық мәслихатының 22.07.2015 № 45-14 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |
| --- |
| *Жалағаш аудандық* |
| *мәслихатының XХХІІІ* |
| *сессиясының мәслихатының* |
| *төрағасы* | *А. КИПШАКБАЕВ* |
| *Жалағаш аудандық* |
| *мәслихатының хатшысы* | *К. СҮЛЕЙМЕНОВ* |
| *КЕЛІСІЛДІ:* |
| *“Жалағаш аудандық экономика* |
| *және бюджеттік жоспарлау бөлімі”* |
| *мемлекеттік мекемесінің басшысы* |
| *\_\_\_\_\_\_\_\_\_\_\_\_\_\_\_\_\_\_\_\_\_\_Б.Тәшімбетов* |
| *“06” маусым 2014 жыл.* |
| *“Жалағаш аудандық жұмыспен* |
| *қамту және әлеуметтік бағдарламалар* |
| *бөлімі” мемлекеттік мекемесінің басшысы* |
| *\_\_\_\_\_\_\_\_\_\_\_\_\_\_\_\_\_\_\_\_\_\_Э.Құттымбетова* |
| *“06” маусым 2014 жыл.* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК